Елімізде Қазақ-француз университеті ашылады
DATE: 12:25, 01 Қараша 2023 | GMT +5
TITLE: Елімізде Қазақ-француз университеті ашылады
URL: https://kaz.inform.kz/news/elmzde-kazak-frantsuz-universitet-ashiladi-ca877c/
META: DATE: 12:25, 01 Қараша 2023 | GMT +5
TOTAL WORDS: 124
AUTHOR(S):
TEXT: «Бүгін Мемлекет басшылары арасында Қазақстанда Қазақ-француз университетін ашу мәселесі пысықталатыны мәлім етілді», - деді Саясат Нұрбек. Оның сөзінше, аталмыш жоғары оқу орны Қазақ-алман университетінің үлгісімен құрылуы мүмкін. «Біз жеке жұмыс тобын құрып, мәселені сол алаңда талқылаймыз. Сондай-ақ өңірлердегі жоғарғы оқу орындарында мықты франциялық университеттерді тарта отырып, зерттеу кафедраларын ашу мәселесін талқылаймыз. Франциялық университеттерден келген делегациялар да біздің елде жүр. Бүгін екі ел ректорларының форумы басталады. Іс-шара Алматы қаласында 3 күн бойы өтеді», - деді министр. Еске салайық, Франция президенті Қазақстанға Мемлекет басшысы Қасым-Жомарт Тоқаевтың шақыруымен келді. Сапар аясында екі ел басшылары сауда-экономикалық, инвестициялық және энергетикалық ынтымақтастықты нығайту, сондай-ақ халықаралық және өңірлік күн тәртібіндегі мәселелерді талқылайды деп жоспарланған. Айта кету керек, Президент Қасым-Жомарт Тоқаевтың Францияға былтыр жасаған ресми сапары аясында 35 құжатқа қол қойылған болатын
